cyanic-selkie/wikianc huggingface dataset:
HOK-Elanto
Hallinto
Hallintoneuvosto edustaa jäseniä. Sen tehtävänä on valvoa HOK-Elannon hallintoa sekä hallituksen ja toimitusjohtajan toimintaa. Lisäksi se päättää osuuskunnan keskeisimmistä strategioista. Hallintoneuvosto muun muassa vahvistaa osuuskaupan keskeiset strategiat, päättää toiminnan taikka organisaation olennaisista muutoksista sekä valitsee osuuskaupan hallituksen ja nimittää toimitusjohtajan. HOK-Elannon hallintoneuvostoon kuuluu 18 jäsentä, joista kaksi on henkilöstön nimeämiä. Hallintoneuvoston jäsenet valitaan kolmeksi vuodeksi kerrallaan.
Hallituksen tehtävänä on edistää HOK-Elannon etua ja hoitaa sen asioita lain, osuuskaupan omien sääntöjen, hallintoneuvoston vahvistaman ohjesäännön sekä edustajiston ja hallintoneuvoston antamien ohjeistuen ja päätösten mukaisesti. Hallitus vastaa siitä, että osuuskaupan liiketoiminta on menestyksellistä. Hallituksen tehtäviin kuuluu muun muassa päättää osuuskaupan keskeiset strategiat ja tavoitteet, investoinnit, taloudelliset vuositavoitteet ja tarvittavat toimintasuunnitelmat sekä johtaa ja valvoa operatiivista liiketoimintaa. HOK-Elannon hallituksessa on toimitusjohtajan lisäksi kuusi muuta hallintoneuvoston nimittämää jäsentä. Hallituksen toimikausi kestää yhden vuoden.
Johtoryhmän avustaa toimitusjohtajaa ja hallitusta. Sen tavoitteena on koordinoida ja valmistella hallitukselle annettavia esityksiä, joita ovat muun muassa osuuskaupan liiketoimintastrategiat, tavoitetasot, toimintasuunnitelmat ja budjetit sekä merkittävät investointi- ja realisointihankkeet.
Lahjusvyyhti
Vuonna 2017 alkoi oikeudenkäynti, jossa HOK-Elannon epäillään joutuneen Suomen rikoshistorian suurimpiin kuuluvan lahjusvyyhdin uhriksi. HOK-Elannon entisen kiinteistöjohtajan epäillään ottaneen 797 000 euron arvoiset lahjukset yhtiön kumppaneilta vuosina 2005–2012. Syytettyinä jutussa on 15 ihmistä ja Skanska, Forma-Futura, Caverion sekä Innovarch. Kaikkiaan kymmenen eri yhtiötä oli tukenut rahallisesti kiinteistöjohtajan tytärten hevosurheiluharrastusta. Syyttäjien mukaan lahjojen tarkoitus on ollut, että kiinteistöjohtaja suosisi yrityksiä HOK-Elannossa. Puolustuksen mukaan kyse oli tavanomaisesta sponsoroinnista. HOK-Elanto on jutussa asianomistajan eli mahdollisen rikoksen uhrin asemassa.
Tanskalainen maajussi
Tanskalainen maajussi on tanskalainen televisiosarja, alkuperäiseltä nimeltään Bonderøven, jota esitetään Tanskassa televisiokanavalla DR1. Alun perin ohjelmaa esitettiin kanavalla DR2, jossa se saavutti kanavan suurimpia katsojalukuja.
Sarjan ensimmäinen kausi esitettiin Tanskassa ensimmäisen kerran 23. maaliskuuta – 11. toukokuuta 2008. Sarjaa on tehty 28 kautta (-2022).
Suomessa sarja tunnetaan nimellä Tanskalainen maajussi suomeksi ja En tvättäkta lantis ruotsiksi, ja sitä esittää Yle Fem ja TV2. Sarjaa esitetään Ruotsissa SVT:llä nimellä 100 procent bonde, Norjassa NRK1:llä nimellä Bondeknølen.
Sarja seuraa nuorta (s. 1983) Frank Erichseniä, joka ostaa vanhan maatilan läheltä Grenaassa ja ryhtyy toteuttamaan unelmaansa yksinkertaisesta maalaiselämästä ja omavaraisuudesta. Käsistään kätevä Frank käyttää mielellään vanhoja koneita ja menetelmiä. Frank ei ole kuitenkaan kokonaan siirtynyt vanhaan aikaan, vaan käyttää myös nykyaikaisia välineitä, kuten traktoria ja sähkötyökaluja. Frank kuvaa tavoitteitaan seuraavasti: ”tarkoituksena ei ole siirtyä kivikaudelle vaan pyrkiä tekemään asiat yksinkertaisemmin.”
Frank elää tilalla yhdessä puolisonsa Theresa Jessingin kanssa. Theresa valmistaa käsitöitä omassa yrityksessään. Sarjan edetessä perheeseen syntyy ensin poika Johan vuonna 2008 ja tytär Alma vuonna 2010. Lemmikkinä tilalla eli pitkään siperianhusky Malik, joka kuoli 13-vuotiaana 20. kauden jaksossa 4. Muita tilan eläimiä ovat lukuisat kissat, lehmät, hevoset, vuohet, hanhet ja siat. 22. kauden jaksossa 7. tilalle tuli uusi perheenjäsen, labradorinnoutajan pentu Kajsa. 28. kauden jaksossa 4. tilalle tuli uusi hevonen, 3-vuotias pilkullinen Filippa, työhevosen Solveigin kaveriksi.
Luokittelujärjestelmä
Luokittelujärjestelmä on vakiintunut tai vakituiseksi ehdotettu säännöstö, jolla sen piiriin kuuluvia asioita luokitellaan. Varhaiset luokitukset olivat luonteeltaan yhteenvetoja klassisissa filosofisissa teoksissa esitetyistä jäsennyksistä, eivät itsenäisiä tuotoksia. Italialaisen Angelo Polizianon vuonna 1491 julkaistua Panepistemon-teosta pidetään ensimmäisenä varsinaisena tieteiden järjestelmän esityksenä.
Mihin käytetään
Luokittelujärjestelmiä käytetään tiedon tai tietämyksen jäsentämiseen ja tietyn objektin sisällönkuvailuun. Usein luokittelut ovat hierarkkisia, kuten kirjastoluokittelut ja biologinen luokittelu. Kokoelmissa luokittelun avulla voidaan ryhmitellä samaan aihepiiriin kuuluvat objektit yhteen esimerkiksi hyllyyn tai muuhun säilytyspaikkaan. Hyllyluokitus on suppea ja luokiteltavien kohteiden fyysisyyden rajoittama näkökulma verrattuna aiheiden luokitukseen.
Asiasanastoja käytetään tiedon kuvaamisessa luokituskaavan rinnalla. Kun valitut asiasanat järjestetään hierarkkisesti muodostuu sanastosta tesaurus. Tesauruksissa voi ylimmällä tasolla olla kuitenkin tuhansia asiasanoja, joten niitä ei voi käyttää apuna objektien ryhmittelyssä luokkiin.
Howard Reig
Kaikkiaan Reig työskenteli NBC:lle ja General Electricille yli puolen vuosisadan ajan.
Bad Lobenstein
Bad Lobenstein on kaupunki Thüringenin osavaltiossa keskisessä Saksassa. Se on tunnettu kylpylöistään sekä kauas näkyvästä vanhan linnan tornista. Kaupungissa oli arviolta 5 825 asukasta vuonna 2019.
Entisen maastohiihtäjän ja olympiamitalistin Axel Teichmannin seura oli WSV Bad Lobenstein.
Kaupunginosat
Bad Lobenstein jakautuu viiteen kaupunginosaan:
Ystävyyskaupungit
Bad Lobensteinilla on kaksi ystävyyskaupunkia:
Škoda Rapid
Škoda Rapid viittaa seuraaviin Škoda-malleihin:
Luettelo Burundin kaupungeista
Tämä on luettelo Burundissa sijaitsevista kaupungeista.
Maan lähelle tuleva asteroidi
Maan lähelle tuleva asteroidi on mikä tahansa asteroidi, jonka rata leikkaa tai tulee lähelle Maan rataa. Erään määritelmän mukaan näitä ovat kappaleet, joiden kiertoradan periheli on alle 1.3 AU. Alle 50 metrin kappaleet ovat meteoroideja, yli 50 metrin läpimittaiset asteroideja. Asiaan liittyviä termejä ovat: Maaliskuussa 2013 tunnettiin 9819 maata lähelle tulevaa kohdetta, joista 9726 oli asteroideja ja 94 komeettoja. Asteroideista 760 on Aten-asteroideja, 3662 Amor-asteroideja, ja 5292 Apollo-asteroideja. 1388 NEO:a on mahdollisesti vaarallisia (PHA).
Pienkappaleiden radat muuttuvat hieman jatkuvasti Maan ja muiden planeettojen aiheuttamien ratahäiriöiden takia, joten tilanne ei ole pysyvä.
Ryhmittely
right|pienoiskuva|Asteroidi-tyypit. Asteroidit ryhmitellään niiden kiertoradan suhteessa Maan kiertorataan:
Maan lähelle tulevat kappaleet
Maan lähelle tuleva kohde NEO (engl. Near Earth Object) on asteroidi, komeetta tai meteoroidi, joka tulee alle 1,3 AU:n päähän Auringosta.
Kuuluisin Maan radan lähelle tuleva suurehko asteroidi (NEA) on 433 Eros, joka ohittaa kuitenkin Maan turvallisen kaukaa. Monien Maan lähelle tulevien asteroidien arvellaan olevan sammuneita komeettoja, joilla ei enää ole pyrstöä. Monilla pienillä asteroideilla onkin löyhä rakenne; ne ovat kivikasoja.
Maata uhkaava asteroidi
Maata uhkaava asteroidi PHA on läpimitaltaan yli 150 metriä ja tulee alle 0,05 AU:n päähän maasta. Tämä on 7,5 miljoonaa km ja noin 20 kertaa Kuun etäisyys.
Huomattavasti pienempi, jo noin 50 metrin läpimittainen, asteroidi aiheuttaa törmätessään valtavat tuhot alle 50 km:n säteellä. 0,5–1 km:n läpimittaisia.
100 metrin läpimittainen kappale aiheuttaa törmätessään merkittävää maanosan laajuista tuhoa ja 10 km:n läpimittainen kappale koko maapallon elämään kohdistuvan joukkosukupuuton. Suuria törmäyksiä sattuu noin 100 000 – 2 miljoonan vuoden välein ja jättiläismäisiä muutaman kymmenen miljoonan vuoden välein. Törmäys aiheuttaa pahimmillaan maailmanlaajuisen katastrofin, jossa kuolee suurin osa koko Maan elämästä. Suuren asteroidin törmäys on siis eksistentiaalinen uhka.
Maata uhkaavia asteroideja
30. lokakuuta 1937 asteroidi Hermes ohitti Maan 800 000 kilometrin päästä.
23. maaliskuuta 1989 300 metrin läpimittainen Apollo-asteroidi 4581 Asclepius ohitti Maan noin 700 000 kilometrin päästä, paikasta jossa Maa oli ollut 6 tuntia aikaisemmin. Jos asteroidi olisi törmännyt Maahan, se olisi aiheuttanut historian suurimman räjähdyksen.
9. joulukuuta 1994 asteroidi tai meteoroidi 1994 XM1 (halkaisija arviolta 6–13 m) sivuutti Maan kolmasosalla Kuun etäisyydestä, hieman yli 112 000 km:n päästä.
18. maaliskuuta 2004 30 metrin läpimittainen asteroidi 2004 FH ohitti Maan 42 600 kilometrin päästä. Sen törmäys olisi synnyttänyt yli kilometrin läpimittaisen kraatterin.
3. heinäkuuta 2006 asteroidi 2004 XP14 ohitti maan 433 000 kilometrin päästä, Kuun kiertoradan tuolla puolen.
29. tammikuuta 2008 250 metrin läpimittainen 2007 TU24 ohitti Maan n. 538 000 km:n etäisyydeltä, mikä on suunnilleen 1,4 kertaa Kuun etäisyys.
Törmäys maahan
Meteoriitti tunkeutuu jopa kilometrin syvyyteen, se ja ympäröivä kallio kilometrin säteellä kaasuuntuvat. Kuuma kaasu räjähtää, räjähdys synnyttää Maahan jopa kolme kilometriä syvän kuopan, josta lentää ainetta 40 kilometrin päähän törmäyskohdasta. Syvän kraatterin reunat luhistuvat ja kraatteri levenee ja tasoittuu hieman. Suurissa kraattereissa on keskuskohouma, joka syntyy kallion ponnahtaessa iskun vaikutuksesta takaisin. Vielä suuremmat kraatterit ovat sisäkkäisten renkaitten järjestelmiä. Yli kymmenien metrien läpimittainen kraatteri syntyy meteoriitin räjähtäessä. Jos kraatterin läpimitta on yli viisi kilometriä, koko meteori kaasuuntuu räjähdyksessä varmasti. Keskuskohouma on yli 10 kilometrin läpimittaisissa kraattereissa. Sen läpimitta voi olla tämän kokoluokan kraatterissa jopa satoja metrejä.
Maasta on löydetty jopa 100 km:n läpimittaisia meteoriittikraattereita pinnalta ja pinnan alta Chicxulub-kraatteri.
Esimerkkejä meteoroidi- tai asteroiditörmäyksistä
Siperian Tunguskassa maan ilmakehään syöksyi 1908 noin 50 metrin läpimittainen kivimeteoriitti, joka räjähti ilmassa. Räjähdyksen aiheuttama paineaalto kaatoi tuhansia hehtaareja metsää. Räjähdyksen voima oli ehkä kymmenen megatonnia. Näin suuria jättiräjähdyksiä tapahtunee kerran 300 vuodessa.
10. elokuuta 1972 Yhdysvalloissa kirkas tulipallo sukelsi ilmakehään 100 sekunniksi, mutta se tuli niin loivassa kulmassa, että pomppasi takaisin avaruuteen. Tulipallo kävi 58 km:n korkeudella ja liikkui vauhdilla 15 km/s Kalliovuorilla pohjoiseen USA:sta Kanadaan. Tulipallolla oli tuhansia näkijöitä ja siitä saatiin kuvia ja elokuvaa. Kappaleen koko oli auton ja talon välillä. Se olisi aiheuttanut maahan iskeytyessään Hiroshiman pommin suuruisen räjähdyksen.
Yhdysvaltain ohjusvaroitusjärjestelmä havaitsi vuosina 1975–1992 136 meteoriittien aiheuttamaa räjähdystä ylemmässä ilmakehässä.
2008 TC3 oli ensimmäinen ennalta tunnettu kohde, joka osui maan ilmakehään. Parimetrinen meteoroidi tuhoutui ilmakehässä 7. lokakuuta 2008 Sudanin yllä, ja aiheutti noin yhtä kilotonnia vastaavan räjähdyksen.
Tseljabinskin meteori-törmäys tapahtui 15. helmikuuta 2013 Venäjällä Uralin alueella sijaitsevan Tšeljabinskin kaupungin lähistöllä. Arvoiden mukaan Maan ilmakehään syöksyi jopa 10 000 tonnin painoinen, halkaisijaltaan 15–17 metrin kokoinen kappale, joka räjähti noin 30–50 kilometrin korkeudessa. Räjähdyksessä vapautui energiaa 500 kilotonnia. Asteroidin jäänteitä putosi ainakin kolmeen eri paikkaan, ja räjähdys aiheutti yli tuhannen ihmisen jonkin asteisen loukkaantumisen.
Kartoitus ja tutkimus
Vuonna 2016 NEO-kartoituksen tilanne on seuraava. Uusia kappaleita havaitaan keskimäärin 30 viikossa kun joitain vuosikymmeniä aikaisemmin niitä havaittiin vastaava määrä vuodessa. Kohteita tunnetaan noin 15 000. Kolme vuotta aikaisemmin määrä oli 10 000.
Arianna Fontana
Arianna Fontana (14. huhtikuuta 1990 Sondrio) on italialainen kaukalopikaluistelija, joka on lajissaan kaksinkertainen olympiavoittaja sekä moninkertainen olympiamitalisti ja Euroopan-mestari.
Maan lähelle tuleva asteroidi
Kartoitus ja tutkimus
NASA pyrkii kartoittamaan yli kilometrin läpimittaiset NEO:t. Kansainvälinen NEO:jen etsintäohjelma on Spaceguard. Maailmassa toimii monia asteroidien etsintäohjelmia, joiden on määrä kartoittaa vuosikymmenien kuluessa yhä pienemmät maahan törmääjät.
Arianna Fontana
Fontana kilpaili ensimmäisen kerran junioreiden arvokilpailuissa vuonna 2005, jolloin hän oli kokonaiskilpailun 16. ja parhaimmillaan 14. 500 metrin matkalla. Vuonna 2006 Fontana saavutti uransa ensimmäisen arvokisamitalin, kun hän oli toinen EM-kilpailujen kokonaiskilpailussa. Lisäksi hän oli yksittäisillä matkoilla kolmas 1 500 metrillä sekä toinen 500 ja 3 000 metrillä. Samoin hän saavutti Euroopan-mestaruuden 3 000 metrin viestissä. Ensimmäisen mitalin maailmanmestaruuskilpailuissa hän saavutti vuoden 2006 MM-kilpailuissa, kun Italia oli kolmas 3 000 metrin viestissä. Hän kilpaili myös ensimmäisissä olympialaisissaan samana vuonna, kun hän kilpaili Torinon olympialaisissa. Hän oli yksilömatkoista 500 metrillä 11. ja 1 000 metrillä kuudes, mutta saavutti uransa ensimmäisen olympiamitalin, kun Italian joukkue oli kolmas 3 000 metrin viestissä.
Maan lähelle tuleva asteroidi
Kartoitus ja tutkimus
Avaruutta tutkivat tahot ovat olleet kiinnostuneita vuosikymmeniä asteroideista, esim. NASAn NEAR-luotain laskeutui Eros-asteroidille 2000-luvulla. Luotainta ei ollut tällaiseen operaatioon suunniteltu, mutta lasku onnistui. Myös Japanin, Venäjän ja Euroopan avaruujärjestöt ovat suunnitteleet tai toteuttaneet asteroidimissioita. Yhdysvaltain ilmavoimat tutki astroidien torjuntaa 1990-luvun alussa. Huhtikuussa 2013 Nasa ilmoitti aikeestaan rakentaa avaruusaluksen, jolla voidaan siepata ja kuljettaa asteroidi Kuun kiertoradalle, jossa astronautit voivat tutkia sitä.
Arianna Fontana
Vuonna 2007 Fontana oli EM-kilpailuissa 1 500 metrillä kolmas ja hän oli myös EM-hopeaa voittaneessa Italian joukkueessa. Saman vuoden MM-kilpailuissa hän saavutti yhden MM-mitalin oltuaan toinen 500 metrillä. Vuoden 2008 EM-kilpailuissa Fontana saavutti kolme kultaa voitettuaan kokonaiskilpailun lisäksi 1 500 ja 3 000 metrin kilpailut. Lisäksi hän oli toinen kilometrin matkalla. Vuoden 2009 EM-kilpailuissa Fontana voitti mestaruuden 500 ja 1 000 metrillä voittaen myös kokonaiskilpailun. Lisäksi hän oli kolmas 1 500 metrillä. MM-kilpailujen kokonaiskilpailussa hän oli 11. ollen parhaimmillaan seitsemäs 1 000 metrillä. Vuoden 2010 EM-kilpailuissa Fontana voitti 500 ja 1 500 metrin kilpailun, hän oli kolmas 3 000 metrin kilpailussa ja kokonaiskilpailun toinen. Vancouverin olympialaisissa 2010 Fontana saavutti uransa ensimmäisen henkilökohtaisen olympiamitalin, kun hän oli kolmas 500 metrin kilpailussa. 1 000 metrillä hän oli 12., 1 500 metrillä yhdeksäs ja viestissä kuudes. MM-kilpailuissa 2010 hän oli kokonaiskilpailun 11. ollen parhaimmillaan seitsemäs 500 metrillä.
Maan lähelle tuleva asteroidi
Aiheesta muualla
Near-Earth object
Arianna Fontana
Vuoden 2011 EM-kilpailussa Fontana saavutti peräti viisi mitalia, kun hän voitti kokonaiskilpailun lisäksi 1 000, 1 500 ja 3 000 metrin kilpailut ja oli mukana kolmanneksi sijoittuneessa Italian joukkueessa 3 000 metrin viestikilpailussa. Saman vuoden maailmanmestaruuskilpailuissa Fontana oli toinen 500 ja 1 000 metrin matkoilla ja kolmas kokonaiskilpailussa. Vuoden 2012 EM-kilpailuissa Fontana voitti kokonaiskilpailun lisäksi 500, 1 500 ja 3 000 metrin kilpailut ja saavutti viestissä EM-hopeaa. Saman vuoden MM-kilpailuissa Fontana saavutti kolme mitalia, kun hän oli toinen 500 ja 3 000 metrin kilpailuissa saavuttaen kokonaiskilpailun kolmannen sijan. EM-kilpailuissa 2013 Fontana voitti kolme EM-kultaa (kokonaiskilpailu, 500 ja 3 000 metriä) ja kaksi EM-hopeaa (1 500 ja 1 000 metriä). MM-kilpailuissa 2013 hän oli parhaimmillaan viides 500 metrillä. EM-kilpailuissa 2014 Fontana voitti 500 metrin kilpailun ja saavutti hopeaa kokonaiskilpailun lisäksi 3 000 metrin kilpailussa. MM-kilpailussa hän sai pronssia 3 000 metrin viestissä. Sotšin olympialaisissa 2014 Fontana saavutti 500 metrillä olympiahopeaa ja oli kolmas 1 500 metrillä ja 3 000 metrin viestissä. 1 000 metrin kilpailussa hän oli kuudestoista.
EM-kilpailuissa 2015 Fontana sai yhden mitalin oltuaan toinen 1 000 metrin kilpailussa. Saman vuoden MM-kilpailuissa hän saavutti enemmän menestystä, kun hän voitti 1 500 metrin kilpailun, oli toinen kokonaiskilpailussa ja sai MM-pronssia 500 ja 1 000 metrillä sekä viestissä. Vuonna 2016 Fontana ei saavuttanut arvokisamitaleja. Vuonna 2017 Fontana saavutti jälleen menestystä EM-kilpailuissa, kun hän saavutti neljä EM-kultaa. MM-kilpailuissa hänen paras sijoituksensa oli neljäs 1 500 metrillä. Vuoden 2018 EM-kilpailuissa Fontana voitti kokonaiskilpailun lisäksi 1 000 metrin kilpailun ja saavutti kaksi EM-hopeaa (500 ja 3 000 m). Pyeongchangin olympialaisissa 2018 Fontana voitti uransa ensimmäisen olympiakullan, kun hän oli nopein 500 metrin kilpailussa. Hän oli lisäksi kolmas 1 000 metrillä ja Italian joukkue toinen viestikilpailussa. 1 500 metrillä Fontana oli seitsemäs. Seuraavan kerran arvokisoissa Fontana kilpaili EM-kilpailuissa 2020, jolloin hän voitti EM-kultaa 3 000 metrillä ja EM-hopeaa 1 500 metrin kilpailussa, kokonaiskilpailussa ja viestissä. MM-kilpailuissa 2021 Fontana oli toinen 500 metrillä ja kolmas kokonaiskilpailussa ja viestissä. Pekingin olympialaisissa 2022 hän voitti toistamiseen kultaa 500 metrillä ja saavutti hopeaa ensi kertaa olympiaohjelmassa olleessa sekajoukkueiden 2 000 metrin viestissä.
Jussi Kujala (jalkapalloilija)
Jussi Kujala (s. 4. huhtikuuta 1983 Tampere) on uransa lopettanut suomalainen jalkapalloilija. Hän oli pelipaikaltaan keskikenttäpelaaja tai keskuspuolustaja.
Kujala on Tampereen Ilveksen kasvatti. Hän debytoi Veikkausliigassa 17-vuotiaana Tampere Unitedin edustusjoukkueessa vuonna 2000. Samana vuonna Kujala siirtyi AFC Ajaxiin, jonka juniori- ja reservijoukkueissa hän vietti neljä kautta. Kujala ei saanut kuitenkaan jatkosopimusta amsterdamilaisseuraan ja palasi Unitediin 2004. Siellä hän voitti Suomen mestaruudet perättäisinä kausina 2006 ja 2007. Hän edusti Unitedia kesään 2009 asti ennen siirtymistään talousvaikeuksista kärsineestä seurasta loppukauden sopimuksella Turun Palloseuraan.
Tammikuussa 2010 Kujala kävi alankomaalaisen De Graafschapin testissä. Tuolloin De Graafschap oli sarjajohtaja Jupiler Leaguessa, Alankomaiden toiseksi korkeimmalla sarjatasolla. Myöhemmin samassa kuussa hän teki kesään 2012 ulottuvan sopimuksen seuran kanssa.
Joulukuussa 2015 Kujala ilmoitti uransa lopettamisesta.
Kujala toimi Suomen alle 21-vuotiaiden maajoukkueen kapteenina karsittaessa ikäluokan vuoden 2006 EM-kisoihin. Hän on pelannut neljä ottelua Suomen jalkapallomaajoukkuessa.
Läntinen Rantakatu
pienoiskuva|Kadun alkupäätä vastarannalta kuvattuna. pienoiskuva|Aurasillan ja Teatterisillan välissä vas. As Oy Wilenia, [[Turun kaupunginkanslian talo, Qwenselin talo ja Turun kaupungintalo.]] pienoiskuva|Läntinen Rantakatu on suurelta osin kävely- tai pihakatua. pienoiskuva|Turun vanhin ravintolalaiva, Esposito, Aurajoen rannalla, [[Barkerinpuiston kohdalla.]] pienoiskuva|Läntinen Rantakatu 21, [[Erik Bryggman 1948–1951.]] pienoiskuva|Entinen Auran panimo numerossa 55. pienoiskuva|Loppupään kerrostalot ”Carolina” (nro 61) ja ”Rosita” (nro 59).
Läntinen Rantakatu on yksi Turun keskustan kaduista. Aurajoen rannalla kulkeva katu alkaa Linnankadulta, Vähätorilta Turun kaupunginkirjaston vanhan pääkirjaston edustalta, ja päättyy Forum Marinumille Turun sataman liikennealueelle. Läntisen Rantakadun Aurakadun ja Koulukadun välinen osuus on kävelykatua, ja Puistokadun ja Förin välinen osuus pihakatua.
Läntisellä Rantakadulla järjestetään vuosittain useita tapahtumia, kuten muiden muassa Silakkamarkkinat.
Michael Karst
Michael Karst (s. 28. tammikuuta 1952 Mannheim) on saksalainen entinen yleisurheilija, joka kilpaili estejuoksussa. Hän edusti seuratasolla SV Saar 05 Saarbrückeniä ja Universitätssportclub Mainzia.
Karst voitti 3 000 metrin esteissä hopeaa universiadeissa 1973. Hän sivusi seuraavana vuonna matkan Euroopan ennätystä 8.18,4, joka tosin rikottiin jo muutamia päiviä myöhemmin, ja juoksi vielä paremman ajan 8.18,0, jolla heltisi vain pronssia Rooman EM-kisoista.
Karst voitti universiadeja vastaavista opiskelijoiden MM-kisoista hopeaa vuonna 1975 ja sijoittui matkallaan viidenneksi Montréalin olympialaisissa 1976 ajallaan 8.20,14. Hän voitti kultaa universiadeista vuonna 1977 sijoituttuaan saman vuoden sisäratojen EM-kisoissa 3 000 metrin tasaisella matkalla viidenneksi.
George Redding
George Redding (6. maaliskuuta 1903 Peterborough Ontario Kanada – 17. lokakuuta 1974) oli kanadalainen jääkiekkoilija. Pääasiallisesti hän pelasi joko vasempana laitahyökkääjänä tai vasempana puolustajana, mutta 22. joulukuuta 1924 pelatussa ottelussa Boston Bruinsin ja Toronto Maple Leafsin välillä Redding pelasi 11 minuuttia Boston Bruinsin maalivahtina. Tuohon aikaan joukkueilla ei ollut varamaalivahteja vaan maalivahdin jouduttua jäähylle tai loukkaannuttua joku kenttäpelaajista komennettiin maalivahdiksi. Kaikkiaan Redding pelasi NHL:ssa 33 ottelua kahden kauden aikana ja teki niissä kolme maalia ja antoi kaksi maalisyöttöä. Hän edusti NHL-tasolla vain Boston Bruinsia Uransa viimeiset ottelut hän pelasi Englannissa Richmond Hawksin joukkueessa kaudella 1936–1937.
Kustaa Tiitu
Kustaa Emil Tiitu (10. kesäkuuta 1896 Lapua – 7. heinäkuuta 1990 Lapua) oli suomalainen maanviljelijä ja Maalaisliitto-Keskustapuolueen kansanedustaja ja ministeri.
Tausta
pienoiskuva|vasen|[[Karjalaiset (kansa)|Itäkarjalaisille pakolaisille järjestetyn Lapuan sotakoulun johtokunta vuonna 1923. Kustaa Tiitu vasemmalla. Muut vasemmalta oikealle lukien: Aukusti Antila, Matti Malkamäki ja Vihtori Kosola.]]
Kustaa Tiitu syntyi sukutilallaan Lapuan Liuhtarin kylässä 10. kesäkuuta 1896. Perheeseen syntyi yhteensä kymmenen lasta, joista viisi jäi eloon. Kustaa Tiitu oli heistä nuorin. Tiitun vanhemmat olivat maanviljelijä Jaakko Tiitu ja Liisa Tynjälä. Kustaa Tiitu kävi pari vuotta kansakoulua ja opiskeli Lapuan yhteiskoulussa. Hän kävi lukiota Lapuan maanviljelyslyseossa, mutta jätti koulun kesken seitsemännellä luokalla. Tiitun isä kuoli vuonna 1917 ja tila jäi hänen ja hänen vanhemman veljensä Juhan hoidettavaksi. Kustaa osti Juhan osuuden myöhemmin pojalleen. Tiitu viljeli enimmillään noin viittäkymmentä hehtaaria. Hän osallistui vapaussotaan Lapuan emäntäkoulun valtauksesta lähtien ja jatkoi sotimista Tampereen taisteluun asti. Sodan jälkeen Tiitu määrättiin varusmiespalvelukseen osana itsenäisen Suomen ensimmäistä asevelvollisuusikäluokkaa. Tiitu palveli talvella 1918–1919 Kuhmossa ja Suomussalmella rajavartioston komppanian kirjurina. Hänet kotiutettiin reservin kersanttina keväällä 1919. Hänet ylennettiin myöhemmin ylikersantiksi. Talvisodassa Tiitu määrättiin hevosottomieheksi ja siirtoväen huollon johtajaksi Lapualla. Jatkosodassa hän liittyi pyynnöstään Yrjö Vasaman johtamaan Lapuan pataljoonaan, mutta haavoittui 8. elokuuta 1941, mihin päättyi hänen sotatiensä.
Poliittinen ura
thumb|vasen|Vastanimitetty [[Kekkosen I hallitus presidentti Juho Kusti Paasikiveä tervehtimässä. Puolustusministeri Kustaa Tiitu on kuvassa toinen vasemmalta lukien. Kuva maaliskuulta 1950.]]
Kustaa Tiitu kuului 1930-luvulla Lapuan liikkeen johtajan Vihtori Kosolan lähimpiin luottomiehiin mutta irtaantui liikkeestä myöhemmin. Tiitu oli Maalaisliiton kansanedustaja Vaasan läänin pohjoisesta vaalipiiristä 1945–1958 ja Keskustapuolueen kansanedustaja 1965–1970 Vaasan läänin vaalipiiristä.
Tiitusta tuli eduskunnassa Urho Kekkosen vahva tukija ja he solmivat tiiviit suhteet. Kekkonen valitsi Tiitun maaliskuussa 1950 ensimmäiseen hallitukseensa puolustusministeriksi. Tiitun valinnasta nousi kohu neuvostoliittolaisessa lehdistössä, joka nosti esiin Tiitun taustan vapaussodan veteraanina, Lapuan liikkeessä ja YYA-sopimusta vastaan äänestäjänä. Tiitu harkitsi eroamista kohun vuoksi, mutta päätyi ratkaisemaan tilanteen allekirjoittamalla Suomen Rauhanpuolustajien kyyhkyadressin. Myöhemmin Tiitu myös totesi, että havaitsi YYA-sopimuksesta olleen Suomelle ”pelkkää hyötyä”. Tiitu toimi puolustusministerinä tammikuuhun 1951 saakka. Hän toimi ministerinä toisen kerran parin kuukauden ajan kesällä 1957 toisena ministerinä kulkulaitosten ja yleisten töiden ministeriössä, kun RKP:n ministerit erosivat Sukselaisen I hallituksesta.
Tiitu toimi presidentin valitsijamiehenä vuosien 1931, 1937, 1940, 1943, 1950 ja 1956 presidentinvaaleissa.
Tiitua arvosteltiin 1950-luvulla siitä, että hän olisi hoitanut eduskunnassa vain Lapuan asioita. Hän putosi eduskunnasta vuoden 1958 vaaleissa. Vuoden 1962 vaaleissa Tiitu valittiin ensimmäiselle varasijalle ja hän nousi eduskuntaan vuonna 1965, kun kansanedustaja Kauno Kleemola kuoli. Hänet valittiin jatkokaudelle vuoden 1966 vaaleissa. Kausi jäi hänen viimeisekseen ja häntä kutsuttiin leikillisesti ”eduskunnan vanhaksi isännäksi”. Tiitu ei ollut enää ehdolla vuoden 1970 vaaleissa.
Kunnallispolitiikka
Tiitu toimi kuntien yhteisten laitosten saamiseksi Lapualle ja vaikutti Lapuan ammattioppilaitoksen sekä Lapuan Kauppaoppilaitoksen (kumpikin nykyään osa koulutuskeskus Sedua) ja Kiviristin Yhteiskoulun (nyk. Lapuan lukio) sekä Lapuan radio- ja televisioaseman perustamiseen. Hän oli ammattioppilaitoksen liittohallituksen puheenjohtaja 1957–1977.
Kirkollinen toiminta
Tiitu oli Lapuan kirkkovaltuuston jäsen usean vuosikymmenen ajan vuoteen 1970 asti. Tiitu oli keskeinen taustavaikuttaja siinä, että Etelä-Pohjanmaalle perustettavan hiippakunnan piispanistuin tuli Lapualle: hän sai suhteillaan opetusministeri Johannes Virolaisen ja presidentti Kekkosen kannattamaan Lapuaa.
Kuolema
Tiitu kuoli Lapuan terveyskeskuksessa 94-vuotiaana 7. heinäkuuta 1990.
Doraemon
thumb|Doraemon-animesarjan päähahmot.
HMS Sovereign (S108)
HMS Sovereign (viirinumero S108) oli Britannian kuninkaallisen laivaston Swiftsure-luokan ydinsukellusvene.
Doraemon
Doraemon on Fujiko F. Fujion luoma manga, josta tehtiin sittemmin myös animesarja. Sarjakuvan päähenkilö on Doraemon, robottikissa, joka matkaa tulevaisuudesta auttamaan koulupoika Nobita Nobia. Sarjakuva alkoi ilmestyä vuonna 1969, ja sitä tehtiin yhteensä 1 344 tarinan verran. Doraemon on Japanissa erittäin suosittu ja tunnettu hahmo. Animesarjaa on esitetty useissa maissa ympäri maailman, ja se on tehnyt Doraemonista myös kansainvälisen ilmiön. Doraemonista on tehty lisäksi useita pitkiä elokuvia.
HMS Sovereign (S108)
Valmistus
Alus tilattiin 16. maaliskuuta 1969 Vickers Shipbuilding and Engineering Limitediltä (VSEL) Barrow-in-Furnessista, missä köli laskettiin 18. syyskuuta 1970. Se laskettiin vesille 17. helmikuuta 1973 ja valmistui 11. heinäkuuta 1974.
Doraemon
Päähahmot
Doraemon on robottikissa, joka on valmistettu Matsushiban robottitehtaalla 3. syyskuuta 2112. Se on väriltään sinivalkoinen, kuitenkin se oli alun perin keltavalkoinen. Doraemon pelkää hiiriä, sillä robottihiiri on purrut siltä korvat 2100-luvulla. Doraemonilla on taipumus joutua paniikkiin hätätilanteissa. Doraemon painaa 129,3 kiloa ja on 129,3 cm pitkä. Säikähtäessään Doraemon voi pinkaista juoksuun 129,3 kilometrin tuntinopeudella ja loikata 129,3 metriä.
HMS Sovereign (S108)
Palvelus
Alus poistettiin palveluksesta 12. syyskuuta 2006.
Doraemon
Päähahmot
Nobita Nobi (野比のび太) on neljäsluokkalainen, joka asuu Tokiossa ja on perheensä ainut lapsi. Nobita käyttää yleensä silmälaseja, poolopaitaa ja sortseja. Nobitalla on paljon vikoja. Hän on laiska, hidasälyinen, epäonninen ja kehno urheilussa. Tarinat saavatkin yleensä käyttövoimansa Nobitan kommelluksista. Nobitalla on kuitenkin vahva oikeudentaju, eikä hän epäröi auttaa muita, jos nämä joutuvat pulaan.
Shizuka Minamoto (源静香) on nokkela ja ystävällinen tyttö, johon Nobita on ihastunut ja jonka kanssa hän myöhemmin menee naimisiin. Shizuka rakastaa kylpemistä, bataatteja ja viulunsoittoa, joskin hän soittaa viulua huonosti.
Takeshi Gōda, (剛田武) lempinimeltään Gian, on suuri, voimakas ja äkkipikainen. Hänellä on yleensä yllään oranssi paita. Gian on huono kokki, ja hänellä on kamala lauluääni, mutta siitä huolimatta hän uskoo olevansa hyvä laulaja ja pakottaa muut kuuntelemaan laulamistaan. Osa tarinoista perustuu siihen, että Nobita ystävineen yrittää vältellä Gianin laulukonsertteja.
Suneo Honekawa (骨川スネ夫) on kerskuri, joka esittelee mielellään Nobitalle varakkuuttaan. Suneo ja Gian kiusaavat usein Nobitaa. Suneo on hyvä luonnontieteissä, ja hänellä on myös taiteellisia lahjoja.
Ciudad Juárez
Ciudad Juárez on kaupunki Meksikon Chihuahuan osavaltiossa Río Bravo del Norten varrella, vastapäätä Yhdysvaltain El Pasoa Texasissa. Kaupungin asukasluku on lähes (2014), ja yhdessä El Pason kanssa kaupungit muodostavat yli  asukkaan alueen.
David Gulpilil
David Gulpilil Ridjimiraril Dalaithngu (1. heinäkuuta 1953 Arnheminmaa, Pohjoisterritorio – 29. marraskuuta 2021 ), usein kirjoitetaan myös Gulpilil, oli australialainen tanssija ja näyttelijä, jonka syntyperä on Australian alkuperäiskansoihin kuuluvassa yolngu -heimossa. Hän on tehnyt kansainvälistäkin mainetta saaneissa elokuvissa aboriginaalimiesten rooleja.
Ciudad Juárez
Kaupunki on perustettu 1659 nimellä ”El Paso del Norte”. 1700-luvulla joen yli rakennettiin silta. Vuoden 1848 Guadalupe Hidalgon rauhassa Meksiko menetti pohjoisrannan Yhdysvalloille, ja pohjoisrannasta tuli El Paso. Ensimmäisen ranskalaisten sotaretken aikana 1862–1867 oli Benito Juárezin valtakaudella väliaikainen pääkaupunki, ja se nimettiin 1888 hänen mukaansa.
Kaupunki oli uudelleen väliaikainen pääkaupunki Meksikon vallankumouksen alussa, kun Francisco I. Maderolle uskolliset Pancho Villan joukot valloittivat sen 20. marraskuuta 1910. Kaupunki vaurastui nopeasti Yhdysvaltain kieltolain (1920–1933) aikana ja senkin jälkeen matkailun ansiosta. Myöhemmin kaupunkiin on kasvanut runsaasti teollisuutta sen sijainnin ansiosta.
David Gulpilil
Lapsuus ja nuoruus
Kun David Gulpilil nuorena poikana saapui Maningriden lähetyskouluun Itä-Arnheminmaalla, Australiassa hän oli jo kokenut metsästäjä, jäljittäjä ja seremoniatanssija. Toisin kuin muut saman ikäluokan alkuperäisväestöstä hän vietti lapsuutensa pensaikossa valtaväestön vaikutusten ulkopuolella, jossa hän sai perinteisen kasvatuksen perheeltään.
Henkilökohtainen elämä
Gulpilililla on ollut usein vaikeuksia alkoholin ja huumeiden kanssa, ja hän on taistellut alkoholiongelmansa kanssa pitkään, ja hän on ollut ajoittain asunnottomanakin. Hän on myös joutunut usein oikeuteen alkoholin vuoksi, jopa vankilaan. Ohjaaja Rolf de Heer on tukenut ystäväänsä ja näyttelijäänsä hänen raitistumisyrityksissään. Charlie's Country elokuvan jälkeen hän oli ollut, vuonna 2016, raittiina ainakin kaksi vuotta.
Ciudad Juárez
Kaksi huumekartellia käy sotaa kaupungin hallinnasta, ja siellä surmattiin vuonna 2009 eniten ihmisiä maailmassa väkilukuun nähden. Vuonna 2012 arvioitiin, että murhista jää selvittämättä. Vuonna 2010 Juarezissa tehtiin. Samaan aikaan El Pasossa murhia tehtiin viisi.
David Gulpilil
Näyttelijän ura
Gulpilil aloitti näyttelijän uransa seitsemäntoistavuotiaana, vuonna 1971, Nicolas Roegin ohjaamassa elokuvassa Erämaan vangit. Hänen suorituksensa roolissa oli niin vahva että se määritteli uudestaan käsityksiä aboriginaaleista. Hänestä avasi tietä aboriginaaleille useissa elokuvissa kuten Myrskyn poika jonka ohjasi Henri Safran vuonna 1976, Peter Weirin ohjaama Viimeinen aalto vuonna 1977, Peter Faimanin ohjaama Crocodile Dundee vuonna 1986 ja Wim Wendersin ohjaama Maailman ääriin vuonna 1991, toivat aboriginaalit mukaan elokuvarooleihin.
Ciudad Juárez
Vuodesta 2008 vuoteen 2010 kaupungista pakeni väkivaltaa 230 000 ihmistä, joista vähän yli puolet El Pasoon. on jäänyt tyhjilleen.
Ruotsalais-tanskalaisen televisiosarjan Silta amerikkalainen versio sijoittui El Pasoon ja Juareziin.
David Gulpilil
Näyttelijän ura
Myöhemmin hän oli mukana useissa elokuvissa jotka saivat hyvän vastaanoton, kuten Philip Noyce ohjaama Rabbit-Proof Fence vuonna 2002, sekä Rolf de Heerin ohjaama elokuva The Tracker, vuonna 2002, josta Gulpilil sai parhaan miespääosan AACTA-palkinnon. Vuonna 2006 Gulpililla oli rooli Rolf de Heer ohjaamassa draamadokumentissa Ten Canoes. Gulpilil näytteli myös Baz Luhrmannin vuoden 2008 suurelokuvassa Australia.
Hän oli pääosassa myös Rolf de Heerin elokuvassa Charlie's Country, vuonna 2013. Hän voitti roolistaan parhaan näyttelijän palkinnon Cannesin elokuvajuhlilla vuonna 2014.
USS Ranger (CVA-61)
USS Ranger (runkonumerot CVA-61 ja CV-61) oli Yhdysvaltain laivaston Forrestal-luokan lentotukialus. Alus osallistui Vietnamin sodan operaatioihin Etelä-Kiinan merellä ja Persianlahden sotaan.
Valmistus
Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 2. elokuuta 1954. Se laskettiin vesille 29. syyskuuta 1956 kumminaan aselajikomentajien neuvoston puheenjohtajan amiraali Arthur Radfordin puoliso ja otettiin palvelukseen 10. elokuuta 1957 Norfolkin laivastontelakalla ensimmäisenä päällikkönään Charles T. Booth II.
Palvelus
Alus poistettiin 10. heinäkuuta 1993 virallisesti palveluksesta ja siirrettiin Naval Inactive Ship Maintenance Facilitylle Bremertoniin Washingtonin osavaltioon. Vuonna 2004 taloudellista voittoa hakematon järjestö yritti saada aluksen siirrettyä Portlandiin Oregoniin laivasto- ja ilmavoimamuseoksi sekä koulutus- ja tapahtumakeskukseksi.
Alus lähti 5. maaliskuuta 2015 Bremertonista 18 viikon matkalle International Shipbreaking Limitedille kierrätyskeskukseen Brownsvilleen Texasiin romutettavaksi.
Viliam Čacho
Viliam Čacho (s. 14. lokakuuta 1998 Trenčín, Slovakia) on slovakialainen jääkiekkoilija, joka pelaa Tšekin pääsarjassa Extraliga-joukkue HC Ocelaři Třinecissä.
Seuraura
Čacho on HK Dukla Trenčínin kasvatti. Hän pelasi juniorina myös HK Púchovissa, josta Čacho palasi kesken kauden 2012–2013 Trenčínin B-nuoriin. Kaudella 2013–2014 hän oli joukkueen paras pistemies ja syöttäjä tehoilla 8+36=44. Pudotuspeleissä Čacho oli Trenčínin paras syöttäjä yhdeksällä syöttöpisteellään. Kaudella 2014–2015 hän oli joukkueen paras syöttäjä ja toiseksi paras pistemies Erik Smolkan jälkeen tehoilla 12+43=55. Čacho voitti myös tehoilla 4+18=22 Slovakian B-nuorten sarjan pudotuspelien syöttöpörssin ja sijoittui pistepörssissä toiseksi edellään vain HK Ružinovin Jakub Lacka. Hän voitti myös pudotuspelien tehotilaston lukemalla +17. Čacho voitti kauden päätteeksi Slovakian B-nuorten mestaruuden sekä samana keväänä A-nuorten mestaruuden.
Kaudeksi 2015–2016 Čacho siirtyi vain 16-vuotiaana Ruotsiin Södertälje SK:n J18-junioreihin. Hän oli J18 Elitissä joukkueen paras pistemies ja syöttäjä tehoilla 4+17=21. Kauden 2016–2017 Čacho aloitti Södertäljen J20-junioreissa, mutta hän palasi kesken kauden kuitenkin kotimaahansa ja siirtyi kasvattajaseuransa Dukla Trenčínin A-nuoriin. Čacho jakoi pudotuspeleissä joukkueen sisäisen pistepörssin voiton Dominik Novákin kanssa.
Čacho aloitti kauden 2017–2018 Slovakian alle 20-vuotiaiden maajoukkueen kehitysohjelma HK Orange 20:n vahvuudessa. Hän pelasi joukkueessa Extraligaa 19 runkosarjaottelua tehopistein 3+6=9 ja sarjatasoa alempana 1. hokejová liga SR:ää yhdeksän runkosarjaottelua tehopistein 6+5=11. Čacho teki Extraliga-debyyttinsä 12. syyskuuta 2017 HK Popradia vastaan. Hän teki ottelussa myös ensimmäisen Extraliga-maalinsa ylivoimalla. Čacho pelasi alkukaudella myös yhden ottelun kasvattajaseuransa Dukla Trenčin A-nuorissa, kunnes tammikuussa 2018 hän siirtyi varaamattomana pelaajana ns. tender-sopimuksella Yhdysvaltain USHL-junioriliigan Green Bay Gamblersiin.
Heinäkuussa 2018 Čacho teki 1+1-vuotisen ja kaksisuuntaisen KHL-sopimuksen Jokereiden kanssa. Hän pelasi kauden 2018–2019 kokonaan seuran A-nuorissa, joiden sisäisen tehotilaston Čacho voitti lukemalla +23. Hän edusti joukkuetta kauden aikana myös Junior Club World Cupissa.
Maajoukkueura
Čacho pelasi alle 20-vuotiaiden MM-kilpailuissa vuonna 2018, jolloin hän toimi Slovakian varakapteenina. Čacho pelasi myös alle 18-vuotiaiden Ivan Hlinkan muistoturnauksessa vuonna 2015. Hän edusti myös Slovakian alle 17-vuotiaiden maajoukkuetta World U-17 Hockey Challengessa marraskuussa 2014 ja Euroopan nuorten olympiafestivaaleilla vuonna 2015.
Muuta
Čachon isä Viliam Sr. pelasi omalla urallaan pudotuspelit mukaan lukien yli 500 ottelua Slovakian Extraligassa. Hän toimi kaudella 2017–2018 Slovakian alle 18-vuotiaiden maajoukkueen päävalmentajana.
Meidän Loimaa
Meidän Loimaa -yhteislista (lyhenne MLYL) on loimaalainen puoluepoliittisesti sitoutumaton valitsijayhdistys, joka perustettiin vuonna 2021 kunnallisvaaleja varten. Listalta tuli valituksi viisi ehdokasta Loimaan kaupunginvaltuustoon. Listaan kuuluu erityisesti paikallisia yrittäjiä.
Kuntavaaleissa Meidän Loimaa sai 12,6 % kannatuksella viisi ehdokasta läpi tehden siitä kaupungin 4. suurimman valtuustoryhmän.
Antwerpenin piiritys (täsmennyssivu)
Antwerpeniä on piiritetty ja valloitettu useita kertoja:
Viljo Kuhlberg
Viljo Kalervo Kuhlberg (1. syyskuuta 1910 Helsinki – 1. lokakuuta 1944 Tornio) oli suomalainen jalkapalloilija.
Hyökkääjänä 10-paikalla (WM-järjestelmä) pelannut Kuhlberg edusti uransa ajan Helsingin Palloseuraa 1928–1937. Hän voitti seurassa neljä Suomen mestaruutta vuosina 1929, 1932, 1934 ja 1935. Kaikkiaan Kuhlberg pelasi kahdeksan mestaruussarjakauden aikana 70 ottelua, joissa hän teki 39 maalia.
Kuhlberg pelasi maajoukkueessa vuosina 1929–1930 yhteensä viisi maaottelua.
Siviilielämässä Kuhlberg asui vuonna 1937 päättyneen urheilu-uran jälkeen Keski-Suomessa, jossa toimi SOK:n Vaajakosken tehtailla naulatehtaan konttoripäällikkönä vuodesta 1939.
Kapteeni Viljo Kuhlberg kaatui 1.10.1944 Lapin Sodan Tornion maihinnousussa yksikkönsä 11./JR 11 riveissä. Hänet on haudattu Hietaniemen hautausmaalle Helsingissä, kortteli H29, rivi 2, hauta 18.
Antti Nousjoki
Antti Ilari Nousjoki, vuoteen 2005 Lassila (s. 10. lokakuuta 1974 Hyvinkää) on suomalainen arkkitehti.
Nousjoki syntyi tutkimusjohtaja Jukka Lassilan ja Inkeri Koski-Lammin (o.s. Nousjoki) perheeseen. Hänen puolisonsa vuodesta 2005 on toimittaja Josetta Mykkänen. Nousjoki valmistui arkkitehdiksi 2003 ja opiskeli Delftin teknillisessä yliopistossa 1998–1999. Työskenneltyään useissa koti- ja ulkomaisissa arkkitehtitoimistoissa hänestä tuli 2004 Arkkitehtitoimisto ALAn osakas. Toimiston palkittuja suunnitelmia, jotka Nousjoki on laatinut Juho Grönholmin, Janne Teräsvirran ja Samuli Woolstonin kanssa, ovat muun muassa teatteri- ja konserttitalo Kilden Kristiansandissa Norjassa (1. palkinto 2005), Viron kansallismuseo (2. palkinto 2006) ja Hanasaaren asuinalue Espoossa (1. palkinto 2007). Rakennustietosäätiö RTS:n Pietilä-palkinnon toimisto sai 2008.
Jessica Hardy
Jessica Adele Hardy (s. 12. maaliskuuta 1987 Long Beach, Kalifornia) on yhdysvaltalainen uinnin olympiavoittaja ja seitsenkertainen maailmanmestari. Hän on voittanut pitkän radan MM-kilpailuissa 50 metrin rintauinnin Melbournessa 2007 ja Shanghaissa 2011. Manchesterin lyhyen radan MM-kilpailuissa 2008 hän sai kultaa 50 ja 100 metrin rintauinnissa sekä 4 × 100 metrin sekauintiviestissä ja Istanbulissa 2012 4 × 100 metrin vapaauintiviestissä. Niiden lisäksi Hardy on voittanut MM-kilpailuissa yhteensä kahdeksan hopea- ja neljä pronssimitalia. Lontoon olympialaisissa 2012 hän sai kultaa sekauintiviestissä, jonka alkuerissä hän ui, ja pronssia 4 × 100 metrin vapaauintiviestissä.
Barcelonan MM-kilpailuissa 2013 Hardy saavutti kultaa 4 × 100 metrin sekauintiviestissä sekä pronssia 50 ja 100 metrin rintauinnissa.
Heinäkuussa 2008 Hardy antoi positiivisen dopingnäytteen, jonka mukaan hänessä oli kiellettyä piristettä, klenbuterolia. Hardy kuitenkin väitti ettei ole koskaan kuullutkaan kyseisestä aineesta, ja arveli näytteen johtuneen pilaantuneesta ruoasta tai sabotaasista.
Elokuun ensimmäisenä päivänä 2008 Yhdysvaltain anti-doping-yhdistys ilmoitti, että Jessica Hardyn antamasta dopingnäytteestä löytyi klenbuterolia, joka on urheilussa kielletty aine. Tämän johdosta Hardy vetäytyi vapaaehtoisesti maansa olympiajoukkueesta. Toukokuussa 2009 ilmoitettiin, että hän tulisi olemaan vuoden urheilukiellossa.
F-liigan varaustilaisuus
F-liigan varaustilaisuus (markkinoinnissa englanniksi F-liiga Draft) on vuotuinen tapahtuma, jossa salibandyn miesten F-liigan organisaatiot varaavat oikeudet vapaana oleviin nuoriin pelaajiin. Tilaisuus järjestetään toukokuussa F-liigakauden päätteeksi.
Tilaisuuden kulku
Varaustilaisuudessa on kolme kierrosta. Varausjärjestys määräytyy käännetyssä järjestyksessä siten, että edellisellä kaudella heikoiten sijoittunut aloittaa varauskierroksen. Kierrokset päättyvät aina hallitsevan mestarin vuoroon.
Varaustilaisuus koskee ulkomaalaisia pelaajia. Seurat ovat sitoutuneet nimeämään Draft-tilaisuudessa vähintään yhden pelaajan, joka ei ole Ruotsin, Sveitsin tai Tšekin kansalainen. Mikäli pelaajalla on Ruotsin, Sveitsin tai Tšekin kansalaisuuden lisäksi jonkun muun maan kuin Suomen kansalaisuus, katsotaan pelaajan olevan tämän muun maan kansalainen.
Seuralla on mahdollisuus neuvotella toisen F-liigan seuran kanssa varausvuorojen siirrosta, kuitenkin niin että jokaisessa varaustilaisuudessa joukkueella tulee olla vähintään yksi varausvuoro itsellään.
Pää pystyyn Helena
Pää pystyyn Helena on suomalainen draamaelokuva, jonka on ohjannut kuvaajana paremmin tunnettu Esko Töyri, jonka esikoisohjaus elokuva on. Elokuva sai ensi-iltansa 8. helmikuuta 1957. Elokuva perustuu Aino Räsäsen romaaniin Pää pystyyn, Helena! (1955) ja on neljäs ja viimeinen Helena-romaanisarjasta tehty elokuva.
Tämän hyvin tuottoisan elokuvan jälkeen ei Helena-kirjoja enää muokattu filmeiksi, vaikka Räsänen jatkoi sarjaa vielä kahdeksan romaanin verran.
Juoni
Elokuva kertoo kepeään sävyyn kartanon asukkaiden kesäisistä tekemisistä. Vaimonsa kuolemasta syyllisyyttä tunteva Arttu Junkkeri (Jussi Jurkka) saa uuden mahdollisuuden. Myös äiti Helena (Irma Seikkula) on jäänyt leskeksi. Paikalle saapuu kesävieraaksi reipas nuori neito Taina (Heidi Krohn).
Vastaanotto
Aikalaisarvioissa kiinnitettiin huomiota sekavaan kerrontaan, joka edellyttäisi Räsäsen kirjojen maailman tuntemusta. Heikki Eteläpää (Elokuva-Aitta) hämmästeli, että täysverinen elokuvamies ei ole osannut riittävästi hyödyntää elokuvan keinoja. Mauri Nordberg (Etelä-Suomen Sanomat) huomauttaa, että hyvääkin elokuvassa on ja nostaa esiin nuorten näyttelijöiden roolisuoritukset.
Eräässä myöhemmässä arviossa elokuvan kerrontaa luonnehditaan sujuvaksi, mutta kirjoittajan mukaan se on "huolella tehtyä tyhjäkäyntiä", jonka pelastaa vain Krohnin roolisuoritus.
Ibáñez
Ibáñez tai Ibañez on muun muassa seuraavien henkilöiden sukunimi:
Jouni J. Särkijärvi
Jouni Juhani (Jouni J.) Särkijärvi (s. 19. elokuuta 1948 Helsinki) on suomalainen, Kansallista Kokoomusta edustava poliitikko. Hän oli kansanedustajana 1981–1993.
Claudio Ranieri
Claudio Ranieri (s. 20. lokakuuta 1951) on italialainen jalkapallovalmentaja ja entinen puolustaja. Tammikuusta 2023 lähtien hän on toiminut Cagliari Calcion päävalmentajana.
Jouni J. Särkijärvi
Särkijärvi on koulutukseltaan arkkitehti, joksi hän valmistui Teknillisestä korkeakoulusta vuonna 1976. Vuodesta 1969 hän työskenteli suunnittelijana arkkitehti- ja insinööritoimisto Särkijärvi Oy:ssä. Helmikuussa 1981 Särkijärvi nousi varaedustajan paikalta eduskuntaan kesken vaalikauden kuolleen Irma Rihtniemi-Kosken tilalle. Hänet valittiin sittemmin jatkamaan kansanedustajana Uudenmaan läänin vaalipiiristä kolmissa seuraavissa eduskuntavaaleissa.
Claudio Ranieri
Pitkän valmennusuran tehnyt Ranieri muistetaan erityisesti Leicester Cityn luotsaamisesta sensaatiomaisesti Englannin Valioliigan mestariksi kaudella 2015–2016.
Jouni J. Särkijärvi
Toimiessaan kansanedustajana Särkijärvi ehti toimia varsinaisena jäsenenä kuudessa eri valiokunnassa. Vuodet 1981–1983 hän oli jäsenenä pankkivaliokunnassa ja suuressa valiokunnassa, vuodet 1983–1987 lakivaliokunnassa ja toisessa valiokunnassa, vuodet 1987–1993 ulkoasiainvaliokunnassa ja vuodet 1991–1993 ympäristövaliokunnassa. Varajäsenenä hän oli sivistysvaliokunnassa vuodesta 1981 vuoteen 1983 ja toisessa valiokunnassa vuosina 1987–1991. Särkijärvi oli myös kansliatoimikunnan jäsen vuosina 1987–1991, Euroopan neuvoston Suomen valtuuskunnan jäsen vuodet 1989–1993, Euroopan parlamentin yhteiskomitean jäsen vuosina 1992–1993 sekä ETYKin parlamentaarisen yleiskokouksen Suomen valtuuskunnan jäsen vuodet 1992–1993. Särkijärvi jätti eduskunnan heinäkuussa 1993, jolloin hän aloitti ympäristöministeriön asunto- ja rakentamisosaston ylijohtajan virassa.
Claudio Ranieri
Ura pelaajana
Ranieri aloitti ammattilaisuransa AS Romassa 1973. Roman aika jäi yhteen kauteen, kun peliaikaa ei Nils Liedholmin alaisuudessa herunut. Hän siirtyi 1974 FC Catanzaroon, jota edusti kaikkiaan kahdeksan kautta ja pelasi joukkueen paidassa 225 ottelua. Hän pelasi myös Calcio Cataniassa ja US Città di Palermossa ennen kuin lopetti pelaajauransa 1986.
Ura valmentajana
Peliuransa jälkeen Ranieri siirtyi valmentajaksi aloittaen pienen Campania Puteolanan peräsimessä 1987. Hän siirtyi Cagliari Calcioon 1988 nousten sardinialaisseuran luotsina maineeseen Italiassa. Hän nosti seuran kolmessa vuodessa Serie C1:stä aina Serie A:han saakka.
Jouni J. Särkijärvi
Särkijärvi on naimisissa ja hänellä on vaimonsa kanssa kaksi lasta, vuosina 1985 ja 1988 syntyneet pojat.
Claudio Ranieri
Ura valmentajana
1993 Ranieri siirtyi ACF Fiorentinan peräsimeen. Hän johdatti firenzeläiset Serie A -nousuun heti ensimmäisellä kaudellaan. 1996 Fiorentina voitti Ranierin johdolla sekä Coppa Italian että Italian supercupin.
Jouni J. Särkijärvi
Särkijärvelle myönnettiin yliarkkitehdin arvonimi toukokuussa 2023.
Claudio Ranieri
Ura valmentajana
1997 Ranieri siirtyi Fiorentinasta Valencia CF:n päävalmentajaksi. Ranierin johdolla Valencia voitti Copa del Reyn 1999 ja joukkue pelasi myös Mestarien liigassa. Valenciassa suosittu Ranieri nosti huipulle nuoria lahjakkuuksia kuten Gaizka Mendietan, Miguel Angel Angulon ja David Albeldan. Lisäksi Ranierin aikana Valenciaan hankittiin sittemmin suurta suosiota nauttineet Santiago Cañizares Real Madridista ja Claudio López Racing Club de Avellanedasta.
Syyskuussa 2000 Ranieri korvasi maanmiehensä Gianluca Viallin lontoolaisseura Chelsean luotsina. Vain auttavasti englantia puhunut Ranieri joutui alkuaikoinaan taistelemaan kielivaikeuksien kautta, mutta espanjaa ja italiaa puhuneiden seuratovereiden avulla Ranieri sai viestinsä perille.